ያንዳንዱ ሰው አስተሳሰብ ፣ ከመርፌ አይን ይጠባል  
እንዴት ሰው ላይክ ነፍጎ ፣ ሰውን ለመጉዳት ያስባል?  
ጌታ ሆይ ናና ጉድ ስማኝ ፣ የሰው ልጅ ሰው ይታዘባል  
፡፡፡፡፡፡፡፡፡  
እንሆ ከአእምሮዬ  
የማያልቅ ሀሳብ ይፈሳል ፣ ማይጠልቅ ፀሐይ ይነጋል  
ሳትሰስት መስጠት ታውቃለህ ፣ እምነቴ ባንተ ይረጋል  
በሰው ልጅ እምነት የለኝም  
የልቡን ክፋት ስትነግረው ፣ የእጁን ላይክ ይነፍጋል፡፡  
አንተ ብቻ ነህ ማትሰስት  
የማትለወጥ እንደሰው ፣ የማትቀየር እንደ እስስት  
የሰው ልጅማ የሰው ነው ፣ ስስቱን እንኳ ሚሰስት፡፡  
፡፡፡፡፡፡፡፡፡፡፡  
አምላክ ሆይ ተመስገንልኝ  
ለሰው እጅ ስላልሰጠኸው ፣ የአእምሮዬን ሪሞት  
ይሔኔ ጠፍቼ ነበር ፣ ሀሳቤን ሰው አጨልሞት  
እወድሀለሁ ከመውደድ ፣ አመልክሀለው እስከሞት፡፡  
፡፡፡፡፡፡፡፡፡፡፡  
ተመስገን ተመስገንልኝ  
ከስጦታዎች በሙሉ ፣ ያንተ ስጦታ ይልቃል  
የሰው ልጅማ ቀልድ ነው ፣ ቁምነገሩንኳ ያስቃል  
እንደውም ቀልድ ልንገርህ ፣ ባትስቅ እንኳ አድምጠኝ  
ባጋንንት እንደተያዘ ፣   
የሚያንፈራፍር ቀልድ አለ ፣ መሬት ላይ ሚፈራግጠኝ ።  
ቀልዱ መሠሠት ቢሆንም ፣ ሠው ከስስቱ ይበልጣል  
አቆሜሐለሁ ይለኛል ፣ ይዝትብኛል ለመጣል  
ከብዙ መልካም ነገር ላይ ፣ አቃቂርህን ያወጣል  
እንደኔ አስብልኝ ባይ ፣ ሀሳቤን እየኮነነ  
ለዘመን ሳቅ የለገስኩት ፣ ባንዲት ቀን በኔ እያዘነ  
ላይኩን ነፍጎ ሊጎዳኝ ፣ ከንቱ በከንቱ ሲደክም  
ከዚህ በላይ ምን ቀልድ አለ ፣ ከዚህ በላይ የታል አድክም  
ጌታ ሆይ ፈገግ አላልክም?  
እኔ ግን አንተ ባትስቅም ፣ እንዲህ አይነት ቀልድ ያስቀኛል  
ያንዳንዱ ሀሳብ ሞኝ ነው ፣ ልቡ እንቅርትን ይመኛል፡፡  
፡፡፡፡፡፡፡፡፡፡፡፡  
ነገሩ አንተ እንደኔ ፣ የፌስቡክ አካውንት የለህ  
የአለም ሰው ሁሉ እያስከፋህ ፣ በየት በኩል ትስቃለህ  
አብዝተህ ትለግሳለህ ፣ አብዝተህ ትታገሳለህ  
እኔ ስታዘብ አብዝቼ  
እንዴት ነው ሰው የምሆነው ፣ የሰውን ላይክ አጥቼ  
እንጃልኝ መልሱን አላውቅም  
ጌታ ሆይ በዚስ አትስቅም?  
፡፡፡፡፡  
ለማንኛውም ተመስገን  
ሳትሰስት የምትሰጠኝ ፣ ከነፍሴ ሞልቶ ይተርፋል  
ያንዳንድ ሰው ግን ስስቱ ፣ ከመሠሠትም ይገዝፋል  
ያበራኸውን አእምሮ ፣ ሰው በምን አቅሙ ያጠፋል?  
ተመሥገን !!!

// comment